Möödunud nädalavahetusel Floridas Orlandos ööklubis 49 inimese surmaga lõppenud tapatöö järel tõusevad täna USA käsitulirelvatootjate aktsiad, kirjutab Bloomberg.
Veel enne tavakauplemise algust New Yorgi börsil on täna Sturm Rudigeri aktsia hind tõusnud 4,5%, 60,01 dollarile. Smith & Wesson Holdingu aktsia hind tõusis 9,3%, 23,40 dollarile.
Massiliste tapatalgude järel tõusevad tavaliselt relvatootjate aktsiad, kuna investorid spekuleerivad karmimate relvamüügireeglite kehtestamise üle. Eeldatakse, et see kiirendab relvamüüki.